Kasztok

Karaktered kasztja a világban betöltött szerepét határozza meg, és mely alapvetően kihat arra, hogy különböző kasztú karakterekkel milyen viszonyt ápol, illetve, hogy mi a fő küldetése a játék folyamán. Lehetőséged van arra, hogy kasztot válts a játék folyamán, persze csak akkor, hogy logikus érved van rá és szépen leírod a változás menetét.

## Kalózok

A Világkormány szemében kalóz bárki, aki felvonja a Jolly Rogert, a kalózok lobogóját. Ezért még senki nem kap vérdíjat, de az illető törvényen kívülivé válik, bárki büntetlenül megölheti vagy elfoghatja. A kalózok két nagy csoportra oszthatóak:

* "Peace Maine": Az a kalóz, aki a kalandok miatt száll hajóra, nem a kincsekért. Ez nem jelenti azt, hogy ne rabolnának kincseket, ha alkalom nyílik rá! Szívesen megteszik, de nem a birtoklási vágy vezérli őket, az álmukat, céljukat, társaikat tekintik legnagyobb kincsüknek. Egy társuk miatt akár fel is áldozzák céljaikat, többet jelent számukra, mint a One Piece. Sorsfordító események hatására azonban megváltozhatnak és...

* "Morgania" kalózok lehetnek. A Morgania a Peace Maine tökéletes ellentéte. Csak a kincsekért és a személyes célokért harcolnak, vagy azért, hogy másoknak szenvedést okozzanak. Nem értik, hogyan érhet valakinek bármi többet, mint az arany. Társaikkal nem törődnek, és nem kell nekik sok, hogy megöljék őket. Legtöbbjük egyetlen célja a világuralom, már ha vannak álmaik.

**A játék során csupán öt játékos karakter kezdhet kapitányi ranggal.**

 Eddigi kapitányok

* Raymond Crave

## Haditengerészek

A Világkormány tengeri hadereje. Céljuk (a legtöbb esetben) a béke és a rend fenntartása a Négy Tengeren illetve a Grand Line-on, a Világkormány akaratának közvetítése. A magasabb rangú haditengerészek többnyire a Grand Line-on élnek, de természetesen a Négy Tengeren is jelen vannak. Amennyiben ezt a kasztot választod, a Világkormány elvárja tőled, hogy kérdés és akadékoskodás nélkül teljesítsd a felsőbb utasításokat, a saját morális megfontolásaidtól függetlenül. Ezek a feladatok lehetnek többek között a vérdíjak kivetése, kalózokra vadászat, de akár egy falu felperzselése is.

**A játék során csupán öt játékos karakter kezdhet kapitányi ranggal**

 Eddigi kapitányok:

* Percival
* Morinas

## Fejvadászok

Kalózvadászatból és a vérdíjakból élő harcosok. Van, akit a pénz érdekel, van, akit a munkával járó hírnév, másokat erkölcsi kódexük és az igazság szeretete vonz erre a "pályára". A Fejvadászok minden más rendfenntartó szervtől függetlenek, saját törvényeik alapján élnek, amolyan renegátok. Általában magányos farkasok, de ritkán előfordulnak fejvadász céhek is. Ugyan nem sokban különböznek a kalózoktól, a haditengerészet addig hagyja őket munkálkodni, amíg meg nem sértik a törvényeket. Az elfogott vagy megölt kalózokért a vérdíjakat bármely haditengerészeti állomáson felvehetik.

## Lázadók

A lázadók a háttérből mozgatják a szálakat, ezért csak keveset tudni róluk. Annyi azonban ismert, hogy mozgalmuk veszélyt jelent a világ mostani egyensúlyát tekintve, és a Világkormány ellen lépnek fel. Szerte a világban vannak tagjaik, így szinte minden információról időben értesülnek. Ez egy nagyon komplex és sokoldalú hálózat amely a kapcsolatokon és az erős identitáson alapszik.

A lázadók bázisa feltehetőleg a Grand Line-i Baltigo szigete.

## Polgárok

Polgárnak számítanak azok a karakterek, akik a Világkormány területén belül vagy kívül élnek, és ez idáig nem követtek el a a jolly roger alatt semmilyen törvénysértő cselekedetet a fennálló hatalommal szemben. A haditengerészet és a fejvadászok nem akadályozzák őket, viszont gyakran harcban állnak a kalózokkal, akik az ő kifosztásukból élnek.